યુનિવર્સલ માર્કેટના વેપારી રાકેશ રાઠીનું કહેવું છે કે, 25થી વધુ વેપારીઓના પ્લાસ્ટીક પેકિંગ જપ્ત કરીને દંડ વસુલવામાં આવ્યો હતો. જોકે, પાલિકાના નાયબ આરોગ્ય અધિકારી ડો.મહેન્દ્ર પટેલનું કહેવું હતું કે, ટીમ ગઇ હતી. 4થી 5 દુકાનોમાં ચેકીંગ હાથ ધરી કામગીરી શરૂ કરી હતી.વેપારીઓનું ટોળું ભેગું થવા માંડ્યુ હતું. વેપારી અને ટીમ વચ્ચે ચકમક પણ થઇ હતી. વેપારીઓની દલીલ એવી હતી કે, 50 માઇક્રોનથી પાતળી થેલી અંગે જાણ ન હતી. એટલે તેમણે વધુ સમય આપવાની માંગ કરતાં કામગીરી હાલ પૂરતી અટકાવી દીધી છે.